1624.

Godina **1624** (**[[rimski brojevi|MDCXXIV]]**) bila je prijestupna godina koja počinje u ponedjeljak po gregorijanskom kalendaru odn. prijestupna godina koja počinje u četvrtak po 10 dana zaostajućem julijanskom kalendaru.

## Događaji
* 1. 1. - Referentna tačka Vestfalskog mira (1648).
* 14. 1. - Osmansko-safavidski rat (1623-39): Safavidi se posle 90 godina vratili u Bagdad (ostaju do 1638), zauzeli i veći deo Iraka.
* 8. 5. - Holansko-portugalski rat: Holanđani osvojili Bahiu u Brazilu (Portugalci je povratili već sledeće godine).
* 8. 5. - Gabrijel Betlen i Ferdinand sklopili mir; Betlen tražio od Ferdinanda njegovu kćerku Mariju Anu, ali ovaj zauzvrat traži da se odrekne protestantizma.
* 24. 5. - Neprofitabilna Virginia postaje engleska kraljevska kolonija.
* 26. 5. (Duhovi) - Oluja nad Zagrebom, grom izazvao požar stolne crkve.
* maj/jun - U Novu Holandiju, sada jednu od provincija Holandske Republike, stižu prve naseljeničke porodice: na njujorško *[[Governors Island]]* i u Fort Orange na mestu današnjeg Albanyja.
* 10. 6. - Compiègnski ugovor: Francuska će finansirati Holanđane u ratu sa Špancima.
* ljeto - Afrički gusari napali Perast i odveli mnoge u ropstvo.
* 23. 7. - Hrvatsko-slavonski sabor zahtjeva rješenje starih i novih poteškoća - da se Srbi u krajinama potčine vlasteli na čijoj su zemlji nastanjeni, da se uspostavi banska vlast, da male i velike krajiške službe daju jednako Nijemci i domaći; kapetani i Srbi krajišnici optuženi za štete i obesno ponašanje.
* 29. 7. - Veliki sprovod bivšeg bana Toma Erdedija u Zagrebu.
* jul/avgust - Jezuita António de Andrade je prvi poznati Evropljanin na Tibetu.
* 13. 8. - Kardinal Richelieu postaje prvi ministar Kraljevskog veća.
* 28. 8. - Počinje španska Opsada Brede.
* oktobar, početkom - Toskanske, papske i napuljske galije porazile alžirske brodove kod Sardinije.
* jesen - Krajišnici upali u tursku Slavoniju, izveli odatle roblje i stoku; ove godine i ban Juraj V. Zrinski porazio Turke kod Kostajnice i kod Jasenovca..
* 6. 11. - Ferdinandovo uputstvo za rad Srpske ("Vlaške") komisije - pridobiti ih nagovaranjem, staležima skrenuti pažnju na njihove zasluge za čuvanje krajine.
* 21. 12. - Tijelo Markantun de Dominisa, umrlog prije 4 mjeseca, spaljeno i bačeno u Tiber zajedno sa njegovim pisanim djelima.

### Kroz godinu
* Emin samovoljno i nasilno uzima harač od vlaha u Gorskoj župi u Bosni (ilustracija društvene i ekonomske krize odražene u pojačanoj eksploataciji i nasilju).
* Nabujala Kosaćanka odnela deo porte manastira Mileševa.
* U mletačkom Zadru osnovan Arhiv generalnog providura.
* Papa Urban VIII. obnovio Ilirski kolegij u Loretu; iz Graca u Beč preseljen *[[Collegium Croaticum Viennense|Collegium Croaticum]]*.
* Poljsko-litvanski Sejm zabranio primanje Srba i Vlaha.
* Začetak Versajskog dvorca: Luj XIII sagradio lovački paviljon.
* *Arithmetica Logarithmica* Henryja Briggsa.
* Slika "Nasmejani kavaljer" Fransa Halsa.
* Gian Lorenzo Bernini završio "Davida", počinje rad na Baldahinu Svetog Petra (do 1633).
* Monteverdijev *[[Il combattimento di Tancredi e Clorinda]]* je među prvima koji koristi *[[pizzicato]]* tehniku.
* Jakob Bartsch u delu *Usus astronomicus planisphaerii stellati* predstavlja neka nova sazvežđa koja su drugi opisali (Žirafa, Južni križ, Jednorog i Mreža).
* Nakon što je Oslo po 14. put izgoreo u požaru, dansko-norveški kralj Kristijan IV ga obnovio na obližnjem mestu i dao mu ime Kristijanija (do 1925).
* Portugalci 1622-24. uništili hram Koneswaram na Šri Lanci.

## Rođenja

* 7. 1. - Guarino Guarini, arhitekta († 1683)
* 11. 2. - Ivan Ančić Dumljanin, teološki pisac († 1685)
* 31. 3. - Antoine Pagi, crkveni istoričar († 1699)
* jul - George Fox, osnivač "kvekera" († 1691)
* avgust - Zheng Chenggong (Koxinga), kineski vojskovođa († 1662)
* Andrija Zmajević, književnik, nadbiskup († 1694)

## Smrti

* 17. 1. - Toma Erdődy, varaždinski župan, bivši ban (* 1558)
* 29. 3. - Baltazar Dvorničić Napuly, filozof i teolog (* 1560)
* 8. 9. - Markantun de Dominis, bivši splitski nadbiskup (* 1560)
* 17. 11. - Jakob Böhme, mistik (* 1575)
* 5. 12. - Gaspard Bauhin, botaničar (* 1560)
* 6. 12. - Francesco Contarini, mletački dužd (* 1556)

## Reference

;Literatura
* *Historija naroda Jugoslavije II*, Školska knjiga Zagreb, 1959
* *Istorija srpskog naroda*, Treća knjiga, prvi tom, Srbi pod tuđinskom vlašću 1537-1699, SKZ Beograd 1993, 
* Rudolf Horvat, *[https://hr.wikisource.org/wiki/Povijest_Hrvatske_I._%28R._Horvat%29/Ban_Juraj_Zrinski Ban Juraj Zrinski]* (hr Wikisource)